|  |
| --- |
| PATVIRTINTA |
| Klaipėdos miesto savivaldybės administracijos |
| direktoriaus 2020-08-05 |
| įsakymu Nr. AD1-875 |

**KLAIPĖDOS MIESTO SAVIVALDYBĖS KOORDINUOTAI TEIKIAMŲ ŠVIETIMO PAGALBOS, SOCIALINIŲ IR SVEIKATOS PRIEŽIŪROS PASLAUGŲ PLĖTROS PLANAS 2020–2023 M.**

**I. BENDROSIOS NUOSTATOS**

Klaipėdos miesto savivaldybės 2013–2020 metų strateginiame plėtros plane yra patvirtinta priemonė *1.4.1.6. Įgyvendinti nesimokančių ir mokyklos nelankančių vaikų grąžinimo į švietimo sistemą programą*. Siekis teikti kokybiškas kompleksines paslaugas ir sumažinti anksti iš švietimo įstaigos pasitraukusių ir bendrojo ugdymo programos nebaigusių asmenų skaičių.

Lietuvos Respublikos švietimo įstatymo 23 straipsnis bei Savivaldybės bendro darbo su šeimomis organizavimo ir koordinavimo rekomendacijų, patvirtintų Lietuvos Respublikos socialinės apsaugos ir darbo ministro, Lietuvos Respublikos sveikatos apsaugos ministro, Lietuvos Respublikos švietimo ir mokslo ministro, Lietuvos Respublikos vidaus reikalų ministro 2018 m. rugpjūčio 18 d. įsakymu Nr. A1-428/V-894/V-691/1V-579 „Dėl Savivaldybės bendro darbo su šeimomis organizavimo ir koordinavimo rekomendacijų patvirtinimo“, 14 punktas ir Bendro darbo su šeimomis organizavimo ir koordinavimo Klaipėdos miesto savivaldybėje tvarkos aprašo, patvirtinto Klaipėdos miesto savivaldybės administracijos direktoriaus 2020 m. balandžio 6 d. įsakymu Nr. AD1-463 „Dėl bendro darbo su šeimomis organizavimo ir koordinavimo Klaipėdos miesto savivaldybėje tvarkos aprašo patvirtinimo“, 12.2 papunktis įpareigoja Klaipėdos miesto savivaldybę rengti ir tvirtinti *Koordinuotai teikiamų švietimo pagalbos, socialinių ir sveikatos priežiūros paslaugų plėtros planą (toliau – Paslaugų plėtros planą)*.

Rengiant Paslaugų plėtros planą atlikta Klaipėdos miesto teikiamų švietimo pagalbos, socialinių ir sveikatos priežiūros paslaugų esamos būklės analizė (atsižvelgiant į Lietuvos Respublikos Vyriausybės 2019 m. birželio 19 d. nutarimą Nr. 618 „Dėl Bazinio paslaugų šeimai paketo patvirtinimo“ bei atsižvelgiant į Klaipėdos miesto savivaldybės administracijos Vaiko gerovės komisijos 2020 m. sausio 20 d. ataskaitą Nr. VS-303 „Klaipėdos miesto savivaldybės administracijos Vaiko gerovės komisijos ataskaita 2019 m.“), suformuluoti tikslai, uždaviniai bei priemonės.

**II.ESAMOS BŪKLĖS ANALIZĖ**

**Teisės pažeidimų, narkotinių ir psichotropinių medžiagų vartojimo, smurto, nusikalstamumo, kitų socialinės rizikos veiksnių stebėsena**

Vadovaujantis Lietuvos Respublikos administracinių nusižengimo kodekso 6 straipsniu, informacija dėl nepilnamečių padarytų nusižengimų kasmet yra perduodama Savivaldybės administracijos direktoriui. Taip pat, papildžius bendradarbiavimo sutartį su Klaipėdos apskrities vyriausiuoju policijos komisariatu, Savivaldybės administracijos direktoriui perduodama informacija apie vaikų iki 18 m. nusižengimus ir apie vaikų nusikalstamas veikas, taip užtikrinant savalaikę pagalbą vaikui ir jo atstovams pagal įstatymą. Informacija apie nepilnamečių asmenų padarytus nusižengimus yra perduodama iš visų institucijų, kurios dirba su nepilnamečiais. Klaipėdos apskrities vyriausiojo policijos komisariato pateiktais duomenis, 2018 metais nepilnamečiai įvykdė 255 nusikalstamas veikas (vagystės, smulkūs kūno sužalojimai, plėšimai). Kai kurie nepilnamečiai įvykdė nusižengimus ar nusikalstamas veikas pakartotinai, tuo tarpu 2019 m. nepilnamečiai įvykdė 370 nusižengimus bei nusikaltimus.

VšĮ „Klaipėdos keleivinis transportas“ 2019 m. duomenimis, vaikai iki 16 metų padarė 550 pažeidimus (važiavo viešuoju transportu be bilieto). Kai kurie vaikai be bilieto važiavo keletą kartų. Iš viso nustatyta 470 tokių vaikų.

Dėl vaikų padarytų administracinių nusižengimų tėvams buvo surašyti 61 administracinių nusižengimų protokolai dėl vaikų nepriežiūros fakto.

Detali informacija apie dažniausiai vaikų vykdomų nusižengimų bei nusikaltimų rūšis (išskyrus VšĮ „Keleivinio transporto“ duomenis) pateikiama 1 pav.

1 pav.

**1 pav. Nepilnamečių įvykdyti nusižengimai ir nusikalstamos veikos pagal rūšį Klaipėdos mieste 2018–2019 m. Šaltinis – Klaipėdos apskrities vyriausiasis policijos komisariatas**.

Analizuojant duomenis buvo aiškinamasi, kokio amžiaus vaikai dažniausiai daro nusižengimus ir nusikalstamas veikas. Daugiausia nusižengimų ir nusikalstamų veikų registruota tarp 5–8 klasių mokinių. Jų skaičius 2019 m. padidėjo net 3 kartus. Tai rodo, kad ypatingai didelį dėmesį vykdant prevenciją reikia skirti 11–15 m. vaikams, tačiau dažnai tikslinės prevencinės bei intervencinės programos, siekiant keisti vaikų delinkventinį elgesį ar mažinti žalingus įpročius, yra skirtos tik vaikams nuo 14 m. ir jaunimui. Siekiant pritaikyti tikslines programas jaunesnio amžiaus vaikams (tokias kaip *Ankstyvoji intervencija)* Klaipėdos miesto savivaldybės administracija kreipėsi į Narkotikų, tabako ir alkoholio kontrolės departamentą dėl metodikos keitimo. Tiek *Equip* programa, tiek *Ankstyvosios intervencijos programa* dėl pakankamai sudėtingų pratimų apriboja dalyvavimą šiose programose vaikams, turintiems didelius specialiuosius ugdymosi poreikius. Tad siekiant į programas įtraukti vaikus, turinčius specialiuosius ugdymosi poreikius, būtina ieškoti kitų pagalbos metodų. Būtina šiuos vaikus įtraukti į netradicines veiklas, užtikrinti užimtumą, burti paauglių grupes, atstatyti vaikų ir tėvų tarpusavio santykius, teikti psichologų bei psichoterapeutų paslaugas. Siekiant efektyvių rezultatų bei nusikalstamumo mažinimo, būtina įtraukti įvairius sektorius, teikiančius paslaugas vaikams, ieškoti netradicinių užimtumo formų, teikti paslaugas vaikų dienos centruose, šeimoms taikyti šeimos konferencijos metodą, teikti mediacijos paslaugas ne tik mokyklose mokant valdyti konfliktines situacijas tarp bendraamžių, bet ir kuriant šeimos narių tarpusavio santykius, ugdant vaikų ir tėvų socialinius įgūdžius.

Lyginant 2018 m. ir 2019 m. duomenis, išaugo ir gimnazijų, profesinių mokyklų mokinių įvykdomų nusižengimų ir nusikalstamų veikų skaičius. Siekiant mažinti šio amžiaus tarpsnio jaunuolių nusikalstamumą, būtina efektyvinti ir plėsti darbą su jaunimu gatvėje, skatinti juos dalyvauti *Ankstyvosios intervencijos programoje*, kuri skirta jaunuoliams, pabandžiusiems vartoti psichotropines medžiagas ar alkoholį, ir *Equip* programoje, kuri skirta delinkventinio elgesio vaikams. Klaipėdos mieste šiuo metu paruošti du pastarosios programos specialistai, kuriems skirta tik 0,5 etato. Specialistai šioje programoje dirba po 0,25 etato. Siekiant kuo daugiau vaikų įtraukti į minėtą programą, kurios veiksmingumas įrodytas tyrimais, būtina šios programos finansavimą praplėsti bent iki 1 etato.

VšĮ Klaipėdos vaikų ligoninės 2017–2019 m. medicininių, psichologinių, socialinių reabilitacijos paslaugų vaikams, vartojantiems psichiką veikiančias medžiagas, ataskaitų duomenys grafiškai pavaizduoti 2 pav.

2 pav.

**2 pav. Vaikai, vartojantys psichiką veikiančias medžiagas, kuriems suteiktos VšĮ Klaipėdos vaikų ligoninės paslaugos 2017–2019 m. Šaltinis – VšĮ Klaipėdos vaikų ligoninė.**

2019 m. į VšĮ Klaipėdos vaikų ligoninę 2019 m. pristatyti 63 vaikai, iš kurių 51 vaikui nustatytas alkoholio vartojimas, 12 vaikų narkotinės medžiagos. Iš minėtų vaikų du vaikai buvo 8–11 m., 37 vaikai buvo 12–15 m. ir 24 vaikai – 16–17 m. Iš minėtų vaikų 19-ai teiktos psichologo, psichoterapeuto paslaugos VšĮ Klaipėdos vaikų ligoninėje.

Siekiant padėti vaikams, kurie vartoja psichotropines medžiagas, Klaipėdos miesto savivaldybėje pradėta diegti *Ankstyvosios intervencijos programa*, kurią vykdo BĮ Klaipėdos miesto visuomenės sveikatos biuro specialistai kartu su BĮ Klaipėdos pedagoginės psichologinės tarnybos specialistais. Į *Ankstyvosios intervencijos programą* registravosi 10 vaikų, tačiau dalyvauti programoje galėjo tik vienas vaikas. Kadangi programa yra skirta grupei vaikų, tai nesurinkus grupės, programa nebuvo vykdyta. 2018 m. dėl dalyvavimo šioje programoje buvo pateikta 16 prašymų, vykdomi vienos grupės (4 vaikai) užsiėmimai, tačiau pilną programą baigė tik vienas vaikas. Didžioji dalis vaikų programoje dalyvauti negalėjo, nes jiems reikėjo intensyvios medikų pagalbos.

# Pastebima problema, kad dažnai vaikai, vartojantys psichoaktyvias medžiagas pastebimi vis vėliau, kai jau reikalinga intensyvi gydytojų bei vaikų ir paauglių psichiatro pagalba. Siekiant informuoti šeimas iš anksto, Savivaldybės interneto tinklapyje pateikta informacija apie teikiamas paslaugas „Pagalba vaikams ir jaunuoliams, pavartojusiems psichoaktyvių medžiagų“.

Svarbu pabrėžti, kad didelė problema yra didžiulis vaikų ir paauglių psichiatrų Klaipėdos mieste trūkumas, paslaugos gali būti suteikiamos labai ribotam kiekiui asmenų, tad būtina inicijuoti šių specialistų plėtrą.

Siekiant paslaugų prieinamumo, Klaipėdos miesto savivaldybė kartu su VšĮ Klaipėdos priklausomybės ligų centru vykdo projektą „Integruotų priklausomybės ligų gydymo paslaugų kokybės ir prieinamumo gerinimas“.

Nuo 2020 m. liepos 1 d. Klaipėdoje pradėjo veikti priklausomybių ligų konsultantai, kurie teikia paslaugas tiek suaugusiems, tiek vaikams nuo 14 m.

Klaipėdoje nėra teikiamos stacionarios priklausomybių psichiatrijos paslaugos vaikams, stacionari pagalba galima tik Kaune ir Vilniuje. Tai labai apsunkina paslaugos prieinamumą. Be to, visada atsižvelgiama į vaiko nuomonę, o vaikai dažnai nepripažįsta problemos. Tada Savivaldybė neturi efektyvių įrankių, kaip padėti vaikui ir jo šeimai. Remiantis gerąja kitų šalių praktika, vaikams ypatingai padėtų susitikimai su motyvuojančiais asmenimis.

**Jaunuolių ir vaikų užimtumas atvirose jaunimo ir vaikų erdvėse**

Klaipėdoje veikia 2 atviros jaunimo erdvės. BĮ Klaipėdos Karalienės Luizės jaunimo centro struktūroje Atviros jaunimo erdvės (pietinėje miesto dalyje I. Simonaitytės g. 24) veikia jau 10 metų. Šiose erdvėse per 2019 m. lankėsi 829 jaunuolių. Dažniausiai jaunuoliai į šį centrą atvyksta ne kartą, su jais vykdomos įvairios veiklos, iš viso fiksuota 1650 apsilankymų per 2019 m.

Minėtose erdvėse dirba gatvės jaunimo darbuotojai, kurių prevencinė veikla įtraukia jaunimą į pozityvias veiklas, mažina nusikalstamumą. Gatvės jaunimo darbuotojai per 2019 m. su 39 jaunuoliais palaikė nuolatinius kontaktus, o bendrauti teko iš viso su 235 jaunuoliais gatvėje.

2019 m. Klaipėdoje atsidarė dar vienos jaunimo atviros erdvės (Minijos g. 2), kurių veikla finansuojama iš projekto, vykdomo pagal Klaipėdos miesto integruotų investicijų teritorijos vietos veiklos grupės 2016–2022 metų vietos plėtros strategiją, lėšų. Šį projektą vykdo nevyriausybinė organizacija VšĮ „Asmenybės ugdymo centras“.

Planuojama, kad 2021 m., įgyvendinus projektą „Futbolo mokyklos ir baseino pastatų konversija“, duris atvers dar viena erdvė, skirta jaunimui.

Klaipėdos mieste veikia ne tik atviros jaunimo erdvės, bet ir 6 vaikų erdvės, kurios įsikūrusios įvairiose miesto vietose, BĮ Klaipėdos vaikų laisvalaikio centro struktūroje. Vaikai čia ne tik praleidžia laisvalaikį, pabando įvairias veiklas, kurios vykdomos vaikų laisvalaikio centre, bet ir turi galimybę paruošti pamokas, įgyti įvairių kompetencijų bei socialinių įgūdžių. Šios erdvės skirtos vaikams nuo 7 iki 18 m.

Klaipėdos apskrities I. Simonaitytės viešojoje bibliotekoje veikia Laisvalaikio erdvė vaikams ir jaunimui.

Siekiant užtikrinti paslaugos plėtrą, būtina įrengti papildomas jaunimo erdves, kurios būtų įsikūrusios kitose miesto dalyse ir būti prieinamos jaunimui bei plėsti gatvės jaunimo darbuotojų skaičių Klaipėdos mieste.

**Socialinę riziką patiriančios šeimos**

BĮ Klaipėdos miesto šeimos ir vaiko gerovės centro duomenimis, socialinių įgūdžių ugdymo ir palaikymo paslaugos teiktos 571 socialinę riziką patiriančiai šeimai (1018 vaikų) (žr. 3 pav.).

**3 pav. Šeimos, patiriančios socialinę riziką, ir jose augantys vaikai Klaipėdos mieste 2018–2019 m. Šaltinis – Klaipėdos miesto savivaldybės administracija.**

Nuo 2018 m. liepos 1 d. iki 2018 m. gruodžio 31 d. inicijuoti atvejo vadybos posėdžiai 407 šeimoms, kuriose augo 650 vaikų. 2019 m. atvejo vadybos procesas taikytas 627 šeimoms, kuriose auga 1071 vaikas. Per 2019 m. atvejo vadybininkai organizavo 4699 atvejo vadybos posėdžius dėl 8541 vaiko.

Analizuojant šiuos duomenis, būtina pastebėti, jog pagalbos poreikis tėvams ir jų vaikams didėja, tad būtina dar didesnė paslaugų pasiūla vaikams, o ypatingą dėmesį reikėtų skirti vaikams ir šeimoms, patiriančioms socialinę riziką. Tėvams taip pat reikėtų specifinių paslaugų, ne tik tėvystės įgūdžių mokymų. Ryškėja poreikis specializuotų tėvų grupinių mokymų: tėvams, auginantiems vaikus su specialiaisiais ugdymosi poreikiais, šios grupės turėtų būti sudaromos pagal vaikų amžių, taip pat turėtų būti organizuojamos tėvystės įgūdžių ugdymo grupės tėvams, auginantiems vaikus su negalia bei grupės pagal kitas aktualias problemas. Reikalinga būtų vykdyti tėvų savipagalbos grupių užsiėmimus. Dėl intensyvėjančių migracijos procesų, tampa aktualios vertėjų paslaugos (anglų, italų ir kt. kalbomis). Išryškėjo porų psichoterapijos, dvasinės šeimos pagalbos ir palaikymo, šeimos konferencijos metodo taikymo paslaugų poreikis. Siekiant atstatyti šeimos santykius, gaunant pagalbą iš savo artimųjų, būtina plėsti mediacijos paslaugas. Labai reikalingos lytinio švietimo paslaugos šeimoms, patiriančioms socialinę riziką, ypatingą dėmesį skiriant tėvams.

**Nesimokantys ir mokyklų nelankantys vaikai**

Nesimokančių ir mokyklos nelankančių informacinėje sistemoje (toliau – NEMIS) 2019/2020 m. m. buvo registruotas 1181 vaikas, kurio deklaruota gyvenama vieta – Klaipėdos miesto savivaldybė. Minėti vaikai įrašyti į NEMIS, kaip niekur nesimokantys. Išnagrinėjus nesimokančių vaikų duomenų bazės ir Mokinių registro duomenis, nustatyta, kad 30 vaikų iš 1181 mokosi bendrojo ugdymo mokyklose, 43 vaikams mokslas yra neprivalomas, 1117 vaikų išvykę į užsienį, 6 vaikai turi neįgalumą, 38 vaikų nesimokymo priežastys nenustatytos. Dėl visų vaikų, kuriems nenustatytos nesimokymo priežastys, Savivaldybės administracija kreipėsi į Valstybės vaiko teisių apsaugos ir įvaikinimo tarnybą prie Socialinės apsaugos ir darbo ministerijos Klaipėdos apskrities vaiko teisių apsaugos skyrių dėl pagalbos nustatant nesimokymo priežastis.

NEMIS taip pat registruota 18 mokyklos nelankančių vaikų: 5 iš jų yra vyresni kaip 16 metų, todėl jiems mokslas neprivalomas; du vaikai išvykę gyventi į užsienį, vienas vaikas teismo nutartimi patalpintas į Kauno tardymo izoliatorių, 2 vaikams dėl sveikatos sutrikimų skirtas namų mokymas, 3 vaikams Klaipėdos miesto savivaldybės administracijos Vaiko gerovės komisijoje skirtos minimalios priežiūros priemonės, 2 vaikams organizuotas tarpinstitucinis posėdis Savivaldybėje dėl paslaugų teikimo, 8 vaikų šeimoms skirta atvejo vadyba.

Privalomas ikimokyklinis ugdymas yra skiriamas Vaiko gerovės komisijos sprendimu. Dažniausiai privalomas ikimokyklinis ugdymas yra skiriamas vaikams, kurie gyvena šeimose, patiriančiose socialinę riziką. Ikimokyklinio amžiaus vaikų, gyvenančių šeimose, patiriančiose socialinę riziką, skaičius nurodomas 4 pav.

4 pav.

**4 pav. Ikimokyklinio amžiaus vaikų, gyvenančių šeimose, patiriančiose socialinę riziką, skaičius pagal amžiaus grupes Klaipėdos mieste. Šaltinis – Klaipėdos miesto savivaldybės administracija.**

Klaipėdos mieste 2019 m. iš viso buvo 213 ikimokyklinio amžiaus vaikų, kurie augo šeimose, patiriančiose socialinę riziką.

Ugdymo įstaigų iš viso nelanko 64 ikimokyklinio amžiaus vaikai, tačiau 37 vaikai yra iki 1 m., o 27 vaikų tėvai atsisako ikimokyklinio ugdymo (žr. 5 pav.).

5 pav.

**5 pav. Vaikų iš šeimų, patiriančių socialinę riziką, ugdymas ikimokyklinėse įstaigose Klaipėdos mieste pagal amžiaus grupes. Šaltinis – Klaipėdos miesto savivaldybės administracija.**

Tėvai nurodo pagrindines ikimokyklinio ugdymo nelankymo priežastis: vaikai nepatenka į norimą ikimokyklinio ugdymo įstaigą, kuri yra šalia namų; tėvų manymu – jei jie nedirba, tai ir vaikus gali ugdyti patys namuose; kai kurios mamos kategoriškai atsisako ugdyti vaikus ikimokyklinio ugdymo įstaigoje; vaikai sunkiai adaptuojasi lopšelyje-darželyje.

Vadovaujantis Atlyginimo už maitinimo paslaugą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo, patvirtinto Klaipėdos miesto savivaldybės tarybos 2016 m. gegužės 26 d. sprendimu Nr. T2-143 „Dėl atlyginimo už maitinimo paslaugą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo patvirtinimo ir atlyginimo dydžio nustatymo“, III skyriumi „Atlyginimo už maitinimo paslaugą lengvatos“ vaikai atleidžiami nuo mokesčio už maitinimo paslaugą. 2019 m. 26 vaikai atleisti nuo mokesčio vadovaujantis šio aprašo 17.1 papunkčiu – šeima gauna socialinę paramą, 32 ikimokyklinio ugdymo vaikai gauna 50 proc. lengvatą, vadovaujantis minėto aprašo 16 punktu. 22 vaikams 2019 m. skirtas privalomas ikimokyklinis ugdymas. Klaipėdos miesto savivaldybės administracijos Vaiko gerovės komisijos siūlymu dėl koordinuotai teikiamų paslaugų ir Savivaldybės administracijos direktoriui priėmus sprendimą bei vadovaujantis minėtu aprašu šie vaikai atleidžiami nuo mokesčio už maitinimo paslaugą. 2018 m. privalomas ikimokyklinis ugdymas buvo skirtas 34 vaikams.

Siekiant užtikrinti vaikų, augančių šeimose, patiriančiose socialinę riziką, ugdymą nuolat bendradarbiaujama su socialiniais darbuotojais, atvejo vadybininkais. Dėl kokybiškų ugdymo paslaugų ir pagalbos efektyvumo dėl privalomo ikimokyklinio ugdymo ikimokyklinio ugdymo įstaigų vadovams dar kartą primintas minėtas aprašas ir jų atsakomybė bei aptarti bendradarbiavimo trūkumai ir galimybės.

Socialiniams darbuotojams, atvejo vadybininkams taip pat reikėtų tobulinti kompetencijas dėl klientų motyvavimo, konfliktų sprendimų, galios ir įtakos valdymo ir kt.

Ikimokyklinis ugdymas nors ir nėra privalomas, tačiau ne visada yra prieinamas, trūksta vietų ikimokyklinėse įstaigose, tad siekiant, kad būtų įgyvendintas ikimokyklinio ankstyvojo vaikų amžiaus (nuo 1–3 m.) prieinamumas, planuojama renovuoti ir pastatyti priestatą prie lopšelio-darželio „Svirpliukas“, įrengiant papildomai grupių.

Siekiant padėti tėvams, auginantiems vaikus su elgesio ir emocijų sutrikimais ir netgi tiems, kuriems nėra diagnozuotas sutrikimas, bet tėvai patiria sunkumus auginant ikimokyklinio amžiaus vaikus, Klaipėdos miesto savivaldybė dalyvauja Higienos instituto ir Lietuvos Respublikos sveikatos apsaugos ministerijos projekto programoje „Neįtikėtini metai“.

**Vaikų, turinčių specialiuosius ugdymosi poreikius, integravimas į visuomenę, švietimo sistemą**

Klaipėdos miesto bendrojo ugdymo įstaigose ugdomi 1430 vaikai, turintys specialiuosius ugdymosi poreikius (nedidelius, vidutinius ir didelius). Dar 264 vaikai yra labai didelių specialiųjų ugdymosi poreikių. Jie ugdomi specialiosiose mokyklose. Šiems vaikams ugdymo įstaigose teikiamos įvairios pagalbos paslaugos: logopedo, psichologo, specialiojo pedagogo, socialinio pedagogo.Siekiant inkliuzinio ugdymo, Klaipėdos mieste yra įsteigti 179 mokytojų padėjėjų etatai, iš jų 10 etatų privačiose ugdymo įstaigose. Vaikai, turintys labai didelius specialiuosius ugdymosi poreikius, dažniausiai ugdomi specialiojo ugdymo klasėse, kurios įsteigtos „Litorinos“ ir „Medeinės“ mokyklose. Taip pat specializuotos grupės su specialiojo ugdymo specialistais yra įsteigtos lopšelyje-darželyje „Sakalėlis“ ir lopšelyje-darželyje „Versmė“. Lopšelyje-darželyje „Sakalėlis“ dirba ir judesio korekcijos specialistas.

Siekiant vaikams ir jų šeimoms suteikti pagalbą, būtinas vaikų gebėjimų vertinimas, tačiau pasitaiko, kad tėvai nenori priimti pagalbos ir nesutinka, jog jų vaikų gebėjimai būtų vertinami BĮ Klaipėdos pedagoginėje psichologinėje tarnyboje, ar nesutinka pateikti išvadų, kas vaikui mažina motyvaciją mokytis bei žemina jo savivertę. Siekiant vaikus integruoti į visuomenę, į švietimo sistemą, būtina savalaikė pagalba ne tik vaikams, bet ir tėvams. Tai galėtų būti tėvų švietimo, jų motyvavimo pagalbos priėmimui ir pagalbos suteikimui vaikui paslaugos. Tėvai pageidauja, kad būtų organizuojami specializuoti užsiėmimai tėvams pagal vaikų amžių ir jų sutrikimus.

Vaikams, kurie turi specialiuosius ugdymosi poreikius, labai reikalingos psichoterapijos paslaugos: kaniterapija, hipoterapija, delfinų terapija, dailės terapija, muzikos terapija ir kt., kurių Klaipėdos mieste nepakanka. Reikalingos ir multisensorinių kambarių paslaugos.

Vaikams, turintiems sunkumų, trūksta kitokių ugdymo formų, socialinių partnerių jų sudominimui, asmenybių, kurios juos motyvuotų keisti savo elgesį. Savivaldybės švietimo įstaigos turėtų dar labiau sustiprinti bendradarbiavimą su Klaipėdos mieste esančiomis profesinėmis mokyklomis, pristatyti vaikams profesijas. Taip pat būtina išnaudoti aukštųjų mokyklų potencialą ne tik dėl supažindinimo su specialybėmis, bet ir pasitelkiant specialistus mokymams.

Ypatingai didelis dėmesys turėtų būti skiriamas vaikams, turintiems elgesio ir emocijų sutrikimų. Čia reikalingi ne tik kvalifikuoti specialistai, kurie padėtų šiems vaikams, bet ir jų šeimoms skirti mokymai, kuriuose būtų mokoma, kaip reaguoti į tokių vaikų elgesį, kaip suvaldyti emocijas, nukreipti vaikų elgesį tinkama linkme. Vaikų ir jaunimo dienos centras VšĮ „Liberi“ specializuojasi darbui su minėtais vaikais. Šiame centre teikiamos neuroedukatoriaus konsultacijos, kurios padeda koreguoti elgesį, kad asmuo galėtų savarankiškai priimti sprendimus, teikiamos psichoterapeuto bei psichiatro konsultacijos, vedami pozityvios tėvystės mokymai, organizuojamos stovyklos ir kitas vaikų užimtumas.

Minėtiems vaikams būtinas ir kitoks užimtumas. Į kultūrines erdves ir edukacijas vaikus galėtų pakviesti bibliotekos, kurios vaikams priimtinomis formomis supažindintų su kultūros paveldo objektais, su naujausiomis technologijomis, kurias vaikai išbandytų, su paklausiausiomis informacijos ir ryšių technologijų profesijomis, veiktų kūrybinės lego dirbtuvės jaunesnio mokyklinio amžiaus vaikams, vyktų videomontavimo kursai bei būtų organizuojamos dienos stovyklos.

**Pagalba vaikams, turintiems negalią**

Klaipėdos mieste ikimokyklinėse įstaigose yra ugdoma 117 vaikų, kurie turi negalią. Vaikai, kurie turi judėjimo negalią, yra integruojami į Klaipėdos Martyno Mažvydo progimnaziją, o vėliau ugdymosi tęstinumas užtikrinamas Baltijos gimnazijoje. Kai kurie vaikai, turintys negalią, ugdomi „Medeinės“ ir „Litorinos“ mokyklose. Kiti vaikai integruojami į visas Klaipėdos miesto bendrąsias ugdymo įstaigas.

Vaikams, turintiems negalią, būtina ypatinga pagalba ir tam parengti specialistai, dažnai būtinos ir transportavimo paslaugos bei kt.

BĮ Klaipėdos miesto socialinės paramos centras vaikams su negalia ir jų šeimoms teikia transporto paslaugą. UAB „Projektų įgyvendinimo grupė“ teikia psichosocialinę pagalba šeimoms, auginančioms neįgalius vaikus. VšĮ „Ori senatvė“ vaikams su sunkia negalia teikia pagalbą į namus bei teikia globos asmens namuose paslaugas. VšĮ Klaipėdos specialioji mokykla-daugiafunkcis centras „Svetliačiok“ teikia vaikams su sunkia negalia dienos socialinę globą institucijoje.

Klaipėdos miesto savivaldybėje vykdomas socialinės reabilitacijos paslaugų neįgaliesiems bendruomenėje projektų finansavimas iš valstybės ir savivaldybės biudžetų lėšų, teikiamos reabilitacijos paslaugos vaikams su negalia ir jų šeimos nariams. Ypatingai trūksta paslaugų šeimos nariams, kurie augina vaikus su negalia, jų emociniam palaikymui, reabilitacijai. Būtina steigti paslaugų tėvams bei savipagalbos grupes, vykdyti psichoterapijas jų palaikymui. Taip pat reikalinga pagalba tėvams, kurių vaikams nustatytos onkologinės ligos.

Klaipėdos sutrikusio vystymosi kūdikių namuose teikiama vaikų raidos sutrikimų ankstyvoji reabilitacija, kuria 2019 m. pasinaudojo 430 vaikų; mokamos medicininės reabilitacijos paslaugos (vaikų judamojo atramos aparato pažeidimų, vaikų nervų sistemos ligų); 7 vaikams suteiktos paliatyviosios pagalbos paslaugos; veikia kompleksinių paslaugų vaikų dienos užimtumo centras, kuriame paslaugas gavo 67 vaikai. Socialinės globos skyriuje teikiama „Atokvėpio“ paslauga, kuria 2019 m. pasinaudojo 29 vaikai.

Vaikams su negalia, jų šeimos nariams būtinos ypatingos paslaugos. Klaipėdoje būtų galima teikti paslaugas visai šeimai, kuri augina vaikus su negalia ir dažnai patiria socialinę atskirtį. Šeimos nariams taip pat būtina reabilitacija ir palaikymas.

**Vaikų dienos centrai**

Klaipėdos mieste veikia keli vaikų dienos centrai: BĮ Klaipėdos miesto šeimos ir vaiko gerovės centras, Labdaros ir paramos fondo Dvasinės pagalbos jaunimui centras, Labdaros ir paramos fondas „Dienvidis“. Minėtuose centruose vaikams, patiriantiems socialinę riziką, teikiama socialinių įgūdžių ugdymo ir atkūrimo paslauga.

Vaikų dienos centrai teigia, jog sunku rasti darbuotojų, gebančių dirbti su sunkumų turinčiais vaikais, galinčių dirbti su paaugliais, todėl būtina ne tik plėsti paslaugas vaikų dienos centruose, bet ir tobulinti specialistų kompetencijas.

2019 m. Savivaldybės administracija kartu su partnere – nevyriausybine organizacija VšĮ „Liberi“ (teikiančią vaikų dienos centro paslaugas) pateikė projektinį pasiūlymą pagal 2014–2020 m. Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ priemonės Nr. 08.1.1-CPVA-V-427 „Institucinės globos pertvarka: investicijos į infrastruktūrą“ veiklą „Projektų finansavimo sąlygų bendruomeninių vaikų globos namų ir vaikų dienos centrų tinklo plėtra“. Pagal šį projektą planuojama steigti naują dienos centrą, skirtą vaikams, patiriantiems socialinę riziką.

Vaikų dienos centrų veiklą Klaipėdos mieste būtina praplėsti. Ypatingo dėmesio turėtų sulaukti vaikai, turintys elgesio ir emocijų sutrikimus, bei specialiųjų poreikių vaikai. Vaikų dienos centre šie vaikams būtų ugdomi socialiniai įgūdžiai, teikiama meno terapija, psichoterapija. VšĮ „Liberi“ galėtų teikti paslaugas vaikams su elgesio ir emocijų sutrikimais.

**Laikinoji vaikų globa (rūpyba)**

2019 m. 34 vaikams nustatyta laikinoji globa (rūpyba) tėvų prašymu, 47 vaikams laikinoji globa (rūpyba) nutraukta, tėvams grįžus. 2019-12-31 iš viso buvo 166 vaikai, kuriems yra nustatyta laikinoji globa (rūpyba) tėvų prašymu.

2019 m. Klaipėdos miesto savivaldybė gavo 41 nurodymą nustatyti be tėvų globos likusiems vaikams laikinąją globą (rūpybą). Iš jų 19 vaikų parinktos globėjų (rūpintojų) šeimos, 6 vaikai apgyvendinti budinčių globotojų šeimose, o 16 vaikų nukreipta į vaikų globos institucijas, iš jų tik 2 vaikai, kurių amžius iki 3-jų metų. Abiem vaikams gautas Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos Klaipėdos apskrities vaiko teisių apsaugos skyriaus pritarimas. 22 vaikams laikinoji globa (rūpyba) nutraukta, vaikus grąžinant jų tėvams.

2019 metais 16-ai vaikų nustatyta nuolatinė globa (rūpyba).

2019 metais gauta 40 fizinių asmenų, norinčių tapti vaiko globėjais (rūpintojais), budinčiais globotojais, šeimynų steigėjais, dalyviais prašymų, iš jų 5 asmenys pageidavo tapti budinčiais globotojais. Steigti šeimynas pageidaujančių nebuvo. Tik 2 asmenys, gavo neigiamus įvertinimus. Šiuo metu turime 8 budinčius globotojus: 4 BĮ Klaipėdos miesto šeimos ir vaiko gerovės centre ir 4 VšĮ „Vilniaus SOS vaikų kaime“, galinčius priimti iš tėvų paimtus vaikus.

Klaipėdos vaikų globos namuose „Rytas“, Klaipėdos socialinių paslaugų centre „Danė“ bei VšĮ „Vilniaus SOS vaikų kaime“ vaikams, likusiems be tėvų globos, teikiama trumpalaikė / ilgalaikė socialinė globa. VšĮ „Vilniaus SOS vaikų kaime“ taip pat teikiama socialinė globa budinčio globotojo šeimoje.

Klaipėdos sutrikusio vystymosi kūdikių namuose teikiama institucinė globa be tėvų globos likusiems vaikams, vadovaujantis Lietuvos Respublikos sveikatos apsaugos ministro 2016-06-06 įsakymu Nr. V-715.

Klaipėdos vaikų globos namuose „Rytas“ vaikams, išeinantiems iš vaikų globos namų, teikiama palydėjimo į savarankišką gyvenimą paslauga. Tačiau nors ir yra teikiama pagalba vaikams, išeinantiems iš vaikų globos namų, tačiau Klaipėdoje dar trūksta apgyvendinimo savarankiško gyvenimo namuose paslaugų (be tėvų globos likusių vaikų ar sulaukusių pilnametystės asmenų (iki 21 m.) po institucinės vaiko socialinės globos). Ypač būtų aktualu, jog vaikai su negalia, išėję iš vaikų globos namų, būtų apgyvendinami grupinio gyvenimo namuose, skirtuose būtent šiems jaunuoliams.

BĮ Klaipėdos miesto šeimos ir vaiko gerovės centras teikiamossocialinę riziką patiriančioms šeimoms socialinių įgūdžių ugdymo ir atkūrimo paslaugos; vaikams, patiriantiems socialinę riziką, krizių įveikimo pagalba; moterims, nukentėjusioms nuo smurto artimoje aplinkoje, prekybos žmonėmis (esant poreikiui jos šeimos nariams, artimiesiems) teikiama psichosocialinė pagalba; moterims ir motinoms su vaikais, nukentėjusioms nuo smurto artimoje aplinkoje, prekybos žmonėmis, vaikams, kuriems pagal Lietuvos Respublikos Vaiko teisių apsaugos pagrindų įstatymą nustatytas apsaugos poreikis ir pritaikyta vaiko laikinosios priežiūros priemonė ir jų tėvams ar vienam iš jų; globėjams (rūpintojams), įvaikintojams, šeimynos steigėjams, dalyviams bei siekiantiems jais tapti, teikiama Pagalbos globėjams (rūpintojams) ir įvaikintojams paslauga; vaikams, likusiems be tėvų globos teikiama trumpalaikė socialinė globa institucijoje arba budinčio globotojo šeimoje.

Įgyvendinamas ES lėšomis finansuojamas projektas „Kompleksinės paslaugos šeimai Klaipėdos mieste“, projekto partneriai – 3 NVO (labdaros ir paramos fondas „Dienvidis“, labdaros ir paramos fondas Dvasinės pagalbos jaunimui centras ir VšĮ Socialinių paslaugų informacijos centras) ir biudžetinė įstaiga Klaipėdos miesto šeimos ir vaiko gerovės centras, kuri, kaip bendruomeniniai šeimos namai, skleidžia informaciją apie socialinę pagalbą šeimoms. Įgyvendinant projektą teikiamos paslaugos šeimoms – pozityvios tėvystės mokymai, psichosocialinė pagalba, šeimos įgūdžių ugdymo ir sociokultūrinės paslaugos, mediacija, vaikų priežiūra, bendruomeninių šeimos namų paslaugos. Projektas įgyvendinamas 2017–2020 m. Sudaryta galimybė papildomai teikti paraišką dėl lėšų skyrimo ir projekto įgyvendinimo termino pratęsimo. Siekiant užtikrinti saugią ir tinkamą aplinką vaikams, nemaža dalis Klaipėdos gyventojų paslaugas gauna per minėtą projektą. 2019 m. šiomis paslaugomis pasinaudojo 1073 dalyviai.

Ypatingai didelis dėmesys buvo skirtas pozityvios tėvystės mokymams, kuriose dalyvavo net 1047 dalyviai (kai kurie dalyviai ne kartą naudojosi šia paslauga). Tėvai lankė sąmoningos tėvystės mokymus, darbo šeimos vaidmenų mokymuose, darnių tėvų santykių ir jų įtakos vaikų gyvenimui mokymuose, pozityvaus vaikų elgesio formavimosi principų mokymuose, taip mokymuose poroms, auginančioms skirtingo amžiaus vaikus. Šeimos taip pat naudojosi psichosocialinėmis bei šeimos įgūdžių ugdymo ir sociokultūrinėmis paslaugomis. Tėvams buvo teikiamos mediacijos, trumpalaikės vaikų priežiūros bei asmeninio asistento paslaugomis.

Įstatyminiams vaikų atstovams buvo teikiamos paslaugos ir Klaipėdos pedagoginėje psichologinėje tarnyboje. 2019 m. organizuotos tėvų grupės, kuriose dalyvavo apie 100 tėvų. Išanalizavus duomenis, galima pastebėti, jog didžiulis dėmesys turi būti skiriamas ikimokyklinio amžiaus vaikams bei jų tėvams, jų švietimui, tėvystės įgūdžių tobulinimui. Klaipėdos pedagoginėje psichologinėje tarnyboje įsteigti papildomi psichologų etatai darbui ikimokyklinėse įstaigose.

**II. Tikslas ir uždaviniai**

Tikslas: Sudaryti palankias sąlygas vaiko gerovei, padedant jo tėvams (globėjams, rūpintojams) kurti saugią aplinką, užtikrinti gyvenimo, asmeninių bei socialinių ryšių kokybę.

Uždaviniai:

1. Didinti švietimo pagalbos, socialinių ir sveikatos priežiūros paslaugų bei sociokultūrinių paslaugų įvairovę bei prieinamumą.

# 2. Kurti saugią aplinką, stiprinant prevencines priemones bei skatinant vaikų užimtumą, siekiant mažinti nepilnamečių nusikalstamumą bei ugdyti vaikų ir tėvų (globėjų, rūpintojų) socialinius įgūdžius.

# 3. Mažinti socialinę atskirtį .

# 4. Pagerinti koordinuotai teikiamų paslaugų prieinamumą vaikams, turintiems specialiuosius ugdymosi poreikius

| **KLAIPĖDOS MIESTO SAVIVALDYBĖS KOORDINUOTAI TEIKIAMŲ ŠVIETIMO PAGALBOS, SOCIALINIŲ IR SVEIKATOS PRIEŽIŪROS PASLAUGŲ PLĖTROS PROGRAMA 2020–2023 M.** | | | | | | | | | |
| --- | --- | --- | --- | --- | --- | --- | --- | --- | --- |
| **Tikslas** | | **Uždaviniai** | **Priemonės** | **Vertinimo kriterijaus** | | | | | **Atsakinga institucija** | **Finansavimo šaltinis** | |
| **Pavadinimas** | **Planas** | | | |
| 2020 m. | 2021 m. | 2022 m. | 2023 m. |
| 1. Sudaryti palankias sąlygas vaiko gerovei, padedant jo tėvams (globėjams, rūpintojams) kurti saugią aplinką, užtikrinti gyvenimo, asmeninių bei socialinių ryšių kokybę | | 1.1. Didinti švietimo pagalbos, socialinių ir sveikatos priežiūros paslaugų bei sociokultūrinių paslaugų įvairovę bei prieinamumą | 1.1.1. Vaikų užimtumo skatinimas atostogų metu | Suorganizuota vasaros poilsio stovyklų, sk. | 62 | 62 | 62 | 62 | Švietimo skyrius | Savivaldybės biudžeto lėšos, LR švietimo, sporto ir mokslo ministerijos lėšos | |
| 1.1.2. Galimybių vaikų įdarbinimui paieška | Surasta socialinių partnerių, sk. |  | 2 | 3 | 4 | Ekonominės plėtros grupė, Jaunimo ir bendruomenės reikalų koordinavimo grupė, Tarpinstitucinio koordinavimo grupė | ES struktūrinių fondų lėšos | |
| Įdarbinta vaikų nuo 14 m., sk. |  | 10 | 16 | 20 | Ekonominės plėtros grupė, Jaunimo ir bendruomenės reikalų koordinavimo grupė, Tarpinstitucinio koordinavimo grupė | ES struktūrinių fondų lėšos | |
| 1.1.3. EQUIP programos vykdymas | Įsteigta etatų programos vykdymui, sk. | 0,5 | 1 | 1 | 1 | Klaipėdos miesto pedagoginė psichologinė tarnyba | Savivaldybės biudžeto lėšos | |
|  | |  | 1.1.4. Mokytojų padėjėjų, švietimo pagalbos specialistų, kitų specialistų, dirbančių su specialiųjų poreikių vaikais, delinkventinio elgesio, elgesio ir emocijų sutrikimus ir vaikais, mokymai kaip dirbti su minėtais vaikais (bendradarbiaujant su kolegijomis, universitetu ir kt.) | Specialistų, dalyvavusių programoje, sk. | 30 | 30 | 50 | 60 | Tarpinstitucinio koordinavimo grupė | Mokinio krepšelio lėšos, ES struktūrinių fondų lėšos, Savivaldybės biudžeto lėšos | |
| 1.1.5. Tarpinstitucinės grupės sukūrimas iš švietimo pagalbos specialistų, ir kitų institucijų dėl algoritmų ir įstaigoms ir metodikos kūrimo | Sukurta Tarpinstitucinė grupė | 1 | 1 | 1 | 1 | Tarpinstitucinio koordinavimo grupė | ES struktūrinių fondų lėšos | |
| 1.1.6. „Vyresniojo draugo“ programos vykdymas, remiant nevyriausybinį sektorių | Vaikų, dalyvavusių programoje, sk. | 81 | 81 | 81 |  | Labdaros ir paramos fondas Dvasinės pagalbos jaunimui centras | Savivaldybės biudžeto lėšos | |
|  | |  | 1.1.7. Pozityvios tėvystės mokymų organizavimas | Tėvų, dalyvavusių mokymuose, sk. | 320 | 340 |  |  | ES projektas „Kompleksinės paslaugos šeimai Klaipėdos mieste“ | ES struktūrinių fondų lėšos | |
| 1.1.8. Mediacijos paslaugų vykdymas | Asmenų, dalyvavusių mediacijos procese, sk. | 90 | 133 |  |  | ES projektas „Kompleksinės paslaugos šeimai Klaipėdos mieste“ | ES struktūrinių fondų lėšos | |
| 1.1.9. Asmeninio asistento paslauga | Asmenų, gavusių asmeninio asistento paslaugą, sk. | 13 | 16 |  |  | ES projektas „Kompleksinės paslaugos šeimai Klaipėdos mieste“ | ES struktūrinių fondų lėšos | |
| 1.1.10. Neuroedukatoriaus konsultacijos, vaikams su elgesio ir emocijų sutrikimais | Asmenų, dalyvavusių konsultacijose, sk. |  | 5 | 5 | 5 | VšĮ „Liberi“ | ES struktūrinių fondų lėšos | |
| 1.1.11. Psichoterapeuto konsultacijos | Asmenų, dalyvavusių konsultacijose, sk. |  | 5 | 5 | 5 | VšĮ „Liberi“ | ES struktūrinių fondų lėšos | |
| 1.1.12. Vaikų ir paauglių psichiatro paslauga, vaikams turintiems elgesio ir emocijų sutrikimus | Asmenų, gavusių paslaugą, sk. |  | 5 | 5 | 5 | VšĮ „Liberi“ | ES struktūrinių fondų lėšos | |
| 1.1.13. Tėvystės įgūdžių ugdymo ciklas su motyvacijos mokymuisi stokojančiais mokinių tėvais | Mokymuose, dalyvavusių tėvų, sk. |  | 10 | 10 | 10 | Klaipėdos miesto šeimos centras | ES struktūrinių fondų lėšos | |
|  | |  | 1.1.14. Individualios konsultacijos ir dvasinė pagalba šeimoms tėvams kartu su vaikais | Konsultacijose, dalyvavusių asmenų, sk. |  | 8 | 8 | 8 | Klaipėdos miesto šeimos centras | ES struktūrinių fondų lėšos | |
|  | |  | 1.1.15. Vaikų dienos sveikatinimo mokyklėlė | Dalyvavusių vaikų, sk. |  | 12 | 12 | 12 | Klaipėdos miesto visuomenės sveikatos biuras | ES struktūrinių fondų lėšos | |
|  | |  | 1.1.16. Meno terapija tėvams ir vaikams | Dalyvių sk. |  | 12 | 12 | 12 | Klaipėdos miesto visuomenės sveikatos biuras | ES struktūrinių fondų lėšos | |
|  | |  | 1.1.17. Psichologinė pagalba vaikams ir tėvams | Dalyvių sk. |  | 20 | 20 | 20 | Klaipėdos miesto visuomenės sveikatos biuras | ES struktūrinių fondų lėšos | |
|  | |  | 1.1.18. Užsiėmimai sensorinėje erdvėje | Vaikų, dalyvavusių užsiėmimuose, sk. |  | 15 | 15 | 15 | Klaipėdos miesto visuomenės sveikatos biuras | ES struktūrinių fondų lėšos | |
|  | |  | 1.1.19. Grupiniai tėvų užsiėmimai | Tėvų, dalyvavusių užsiėmimuose, sk. |  | 15 | 15 | 15 | Klaipėdos miesto visuomenės sveikatos biuras | ES struktūrinių fondų lėšos | |
|  | |  | 1.1.20. Fizinio aktyvumo užsiėmimai | Vaikų, dalyvavusių užsiėmimuose, sk. |  | 30 | 30 | 30 | Klaipėdos miesto visuomenės sveikatos biuras | ES struktūrinių fondų lėšos | |
|  | |  | 1.1.21. Profesijų supažindinimo paslauga | Vaikų, dalyvavusių užsiėmimuose, sk. |  | 20 | 20 | 20 | Klaipėdos technologijų mokymo centras | ES struktūrinių fondų lėšos | |
|  | |  | 1.1.22. Pagalbos globėjams (rūpintojams) ir įvaikintojams paslauga | Asmenų, gavusių paslaugą, sk. | 70 | 70 | 70 | 70 | Klaipėdos miesto šeimos ir vaiko gerovės centras | Savivaldybės biudžeto lėšos | |
|  | |  | 1.1.23. Bendruomeninių vaikų globos namų „Rytas“ vaikams individuali psichologo pagalba priklausomybių turintiems vaikams | Asmenų, gavusių paslaugą, sk. |  | 5 | 5 | 5 | Klaipėdos vaikų globos namai „Rytas“ | ES struktūrinių fondų lėšos | |
|  | | 1.2. Kurti saugią aplinką, stiprinant prevencines priemones bei skatinant vaikų užimtumą, siekiant mažinti nepilnamečių nusikalstamumą bei ugdyti vaikų ir tėvų (globėjų, rūpintojų) socialinius įgūdžius | 1.2.1. Ankstyvosios intervencijos programos diegimas | Programos dalyvių sk. | 8 | 16 | 24 | 30 | Klaipėdos m. visuomenės sveikatos biuras, Klaipėdos pedagoginė psichologinė tarnyba | Savivaldybės biudžeto lėšos | |
|  | 1.2.2. Priklausomybių konsultantų paslaugų diegimas | Konsultacijų sk. | 50 | 100 | 110 | 120 | Klaipėdos miesto visuomenės sveikatos biuras | Valstybės biudžeto specialiosios tikslinės dotacijos savivaldybių biudžetams valstybinėms visuomenės sveikatos priežiūros funkcijoms vykdyti lėšos | |
|  | 1.2.3. Prevencinių priemonių organizavimas dėl tabako gaminių ir psichoaktyvių medžiagų vartojimo kontrolės švietimo ugdymo įstaigose ir jų prieigose | Prevencinių priemonių sk. | 10 | 15 | 20 | 25 | Klaipėdos miesto policijos komisariatas | Savivaldybės biudžeto lėšos, Policijos departamento lėšos | |
|  | 1.2.4. Tėvų ir nepilnamečių teisinis švietimas | Prevencinių priemonių sk. | 10 | 15 | 20 | 25 | Klaipėdos miesto policijos komisariatas | Lietuvos policijos departamento lėšos | |
|  | 1.2.5. Jaunimo nuo 14 m. švietimas ir prevencinių priemonių organizavimas, nukreipimas | Jaunimo darbuotojų, vykdančių darbą su jaunimu gatvėje, sk. | 3 | 3 | 3 | 3 | Klaipėdos karalienės Luizės jaunimo centras | Jaunimo reikalų departamento lėšos, Savivaldybės biudžeto lėšos | |
|  |  | Psichologo dirbančių su gatvės jaunimu etatų, sk. |  |  | 1 | 1 | Klaipėdos karalienės Luizės jaunimo centras | Savivaldybės biudžeto lėšos | |
|  | 1.2.6. Šeimų koordinatorių paslaugos | Šeimų, gavusių šeimos koordinatorių paslaugų, sk. |  | 5 | 7 | 10 | Labdaros ir paramos fondas „Dienvidis“ | ES struktūrinių fondų lėšos | |
|  | 1.2.7. Atvirų vaikų erdvių paslaugos | Apsilankymų atvirose vaikų erdvėse, sk. | 700 | 700 | 700 | 700 | Klaipėdos vaikų laisvalaikio centras | Savivaldybės biudžeto lėšos | |
|  | 1.2.8. Atvirų jaunimo erdvių paslaugos | Apsilankymų atvirose jaunimo erdvėse, sk. | 400 | 400 | 400 | 400 | Klaipėdos karalienės Luizės jaunimo centras | Savivaldybės biudžeto lėšos | |
|  | 1.2.9. Pozityvios tėvystės mokymai, įtraukiant vaikus | Asmenų, dalyvavusių mokymuose, sk. |  | 12 | 12 | 12 | VšĮ „Liberi“ | ES struktūrinių fondų lėšos | |
|  | 1.2.10. Edukacijos vaikams, ugdant jų socialinius įgūdžius ir skatinant užimtumą bei didinant motyvaciją | Asmenų, dalyvavusių edukacijose, sk. |  | 50 | 50 | 50 | Imanuelio Kanto viešoji biblioteka | ES struktūrinių fondų lėšos | |
|  | 1.2.11. Susitikimai su motyvuojančiais asmenimis vaikams ir tėvams | Asmenų, dalyvavusių susitikimuose, sk. |  | 20 | 20 | 20 | Klaipėdos miesto visuomenės sveikatos biuras | ES struktūrinių fondų lėšos | |
|  | 1.2.12. Vaiko laikinosios priežiūros nustatymas tėvų prašymu | Vaikų, kuriems nustatyta laikinoji priežiūra tėvų prašymu, sk. | 90 | 100 | 100 | 100 | Tarpinstitucinio koordinavimo grupė |  | |
|  | 1.2.13. Laikinosios globos tėvų prašymų nutraukimas | Vaikų, kuriems nutraukta laikinoji globa tėvų prašymu, sk. | 55 | 30 | 10 | 5 | Tarpinstitucinio koordinavimo grupė | Savivaldybės biudžeto lėšos | |
|  | 1.2.14. Laikinosios globos (rūpybos) nustatymas | Vaikų, kuriems nustatyta laikinoji globa (rūpyba), sk. | 10 | 8 | 7 | 6 | Tarpinstitucinio koordinavimo grupė | Savivaldybės biudžeto lėšos | |
|  | 1.2.15. Vaiko laikinosios priežiūros paslauga, apgyvendinant vaiką socialinių paslaugų įstaigoje, kartu su tėvais | Vaikų, kuriems pritaikyta paslauga, sk. | 20 | 20 | 20 | 20 | Klaipėdos miesto šeimos ir vaiko gerovės centras | Savivaldybės biudžeto lėšos | |
|  | 1.2.16. Intensyvios krizių įveikimo pagalbos paslauga | Vaikų, kuriems suteikta paslauga, sk. | 7 | 7 | 7 | 7 | Klaipėdos miesto šeimos ir vaiko gerovės centras | Savivaldybės biudžeto lėšos | |
|  | 1.2.17. Bendruomeninių vaikų globos namų „Rytas“ vaikų supervizijos, psichoterapinė pagalba | Vaikų, kuriems suteikta paslauga, sk. | 56 | 56 | 56 | 56 | Klaipėdos vaikų globos namai „Rytas“ | ES struktūrinių fondų lėšos, Savivaldybės biudžeto lėšos | |
|  | 1.2.18. Bendruomeninių vaikų globos namų „Rytas“ vaikų susitikimai su motyvuojančiais asmenimis | Vaikų, kuriems suteikta paslauga, sk. | 56 | 56 | 56 | 56 | Klaipėdos vaikų globos namai „Rytas“ | ES struktūrinių fondų lėšos, Savivaldybės biudžeto lėšos | |
| 1.3. Mažinti socialinę atskirtį | 1. 3.1. Atvejo analizės grupių organizavimas švietimo pagalbos specialistams, gatvės jaunimo darbuotojams, mokytojų padėjėjams, mokyklų vaiko gerovės komisijoms | Suorganizuota atvejo analizės grupių, sk. | 5 | 8 | 10 | 10 | Klaipėdos pedagoginė psichologinė tarnyba | Savivaldybės biudžeto lėšos,  ES struktūrinių fondų lėšos | |
| 1.3.2. Savipagalbos grupės tėvams | Suorganizuota savipagalbos grupių tėvams, sk. | 5 | 7 | 8 | 9 | Klaipėdos pedagoginė psichologinė tarnyba | Savivaldybės biudžeto lėšos,  ES struktūrinių fondų lėšos | |
| 1.3.3. Socialinės paslaugos vaikams | Mokinių, gaunančių nemokamą maitinimą, sk. | 1052 | 1060 | 1060 | 1060 | Socialinės paramos skyrius | Valstybės biudžeto ir savivaldybės biudžeto lėšos | |
|  | Priešmokyklinio amžiaus vaikų ir pirmos klasės mokinių nemokamas maitinimo, sk. | 3195 | 3200 | 3200 | 3200 | Socialinės paramos skyrius | Valstybės biudžeto ir savivaldybės biudžeto lėšos | |
|  | Parama mokinio reikmenims įsigyti, mokinių sk. | 1052 | 1060 | 1060 | 1060 | Socialinės paramos skyrius | Valstybės biudžeto lėšos | |
| 1.3.4. Pagalba budintiems globėjams | Budinčių globėjų sk. | 10 | 10 | 12 | 15 | Klaipėdos miesto šeimos ir vaiko gerovės centras | Savivaldybės biudžeto lėšos | |
|  | 1.3.5. Pagalba jaunuoliams, paliekantiems vaikų globos namus | Savarankiško gyvenimo namų įkūrimas vaikams, paliekantiems vaikų globos namus, sk. |  |  |  | 1 | Socialinės paramos skyrius | Savivaldybės biudžeto lėšos | |
| Grupinių gyvenimo namų įkūrimas vaikams, paliekantiems vaikų globos namus, sk. |  |  |  | 1 | Socialinės paramos skyrius | Savivaldybės biudžeto lėšos | |
| Vaikų, paliekančių vaikų globos namus, palydėjimo į savarankišką gyvenimą, sk. | 33 | 33 | 33 | 33 | Klaipėdos vaikų globos namai „Rytas“ | Savivaldybės biudžeto lėšos | |
| 1.3.6. Bendruomeninių vaikų globos namų „Rytas“ vaikų įmonių dienos – vaikams ir su vaikais organizavimas | Vaikų, dalyvavusių užsiėmimuose, sk. |  | 56 | 56 | 56 | Klaipėdos vaikų globos namai „Rytas“ | ES struktūrinių fondų lėšos | |
| 1.4. Pagerinti koordinuotai teikiamų paslaugų prieinamumą vaikams, turintiems specialiuosius ugdymosi poreikius | 1.4.1. Mokytojų kompetencijos tobulinimas ir įgūdžius kuo anksčiau atpažinti galimus vaiko raidos ir kitus sutrikimus | Parengta metodinė medžiaga, vnt. |  | 1 | 1 | 1 | Klaipėdos universitetas, pedagoginė psichologinė tarnyba, pagalbos specialistų metodiniai būreliai, švietimo skyrius, tarpinstitucinio koordinavimo grupė | ES struktūrinių fondų lėšos | |
| 1.4.2. Švietimo pagalbos specialistų naudojimasis ankstyvosios intervencijos metodika ir praktiniu įrankiu S.M.A.R.T. | Įstaigų, naudojančių ankstyvosios intervencijos metodiką, sk. | 4 | 10 | 20 | 30 | Pedagoginė psichologinė tarnyba, šeimos ir vaiko gerovės centras, bendrojo ugdymo įstaigos | Savivaldybės biudžeto lėšos | |
|  | | 1.4.3. Ikimokyklinio ir bendrojo ugdymo paslaugų prieinamumo ir kokybės gerinimas | Ikimokyklinio ar priešmokyklinio ugdymo mokytojų, dirbančių vienoje ikimokyklinės įstaigos grupėje, įstaigų sk. | 8 | 20 | 29 | 29 | Švietimo skyrius | Savivaldybės biudžeto lėšos | |
| Sumažintos įmokos už pailgintos dienos grupę bendrojo ugdymo mokyklų 1–4 kl. mokiniams, proc. | 50 | 70 | 70 | 90 | Švietimo skyrius | Savivaldybės biudžeto lėšos | |
|  | |  | 1.4.4. Asmens sveikatos priežiūros įstaigų statuso stiprinimas | Kompleksines paslaugas sutrikusios raidos ir neįgaliems vaikams BĮ Klaipėdos sutrikusio vystymosi kūdikių namuose gaunančių asmenų skaičiaus didėjimas, proc. | 60 | 60 | 120 | 120 | BĮ Klaipėdos sutrikusio vystymosi kūdikių namai | Privalomo sveikatos draudimo fondo lėšos, Savivaldybės biudžeto lėšos | |
| 1.4.5. Socialinių paslaugų plėtra | Vaikų dienos centruose socialinių įgūdžių ir palaikymo paslaugas gaunančių vaikų sk. | 34 | 80 | 80 | 100 | Socialinės paramos skyrius | Savivaldybės biudžeto lėšos, ES struktūrinių fondų lėšos | |
| 1.4.6. Pagalba vaikams, patiriantiems socialinę riziką | Vaikų dienos centruose socialinių įgūdžių ir palaikymo paslaugas gaunančių vaikų sk. | 30 | 30 | 30 | 30 | BĮ Klaipėdos miesto šeimos ir vaiko gerovės centras | Savivaldybės biudžeto lėšos | |
|  | |  | 1.4.7. Tėvų, auginančių vaikus nuo 3–6 m.., turinčiais elgesio ir emocijų sutrikimus, tėvystės įgūdžių ugdymas | Tėvų, dalyvavusių mokymuose, sk. |  | 40 | 40 | 40 | Klaipėdos miesto visuomenės sveikatos biuras | ES struktūrinių fondų lėšos, LR sveikatos apsaugos ministerijos lėšos | |

*–––––––––––––––––––––––*